טהאנין קראיוויצ'יין

תהאנין קריוויאצ'יאן (באנגלית: Thanin Kraivichien ;בתאית: ธานินทร์ กรัยวิเชียร; 5 באפריל 1927 – 23 בפברואר 2025) היה שופט, פוליטיקאי ופרופסור למשפטים תאילנדי. כיהן כראש ממשלת תאילנד בין השנים 1976–1977. לאחר מכן מונה לחבר המועצה המלכותית של תאילנד (משמשת כגוף מייעץ ותומך למוסד המלוכה Privy Council) ובהמשך הפך לנשיא המועצה בשנת 2016. עם מותו של פרם טינסולאנונדה במאי 2019, היה לראש ממשלת תאילנד לשעבר המבוגר ביותר שהיה בחיים.

 ראשית חייו וחינוך 
תאנין היה בנם של האה ופה-אוב קריוויאצ'יאן. הוא נולד בבנגקוק. אביו היה סוחר יליד סין ובעל אחד מבתי העבוט הגדולים ביותר בבנגקוק.Nelson Peagam (1976), "Judge picks up the reigns", Far Eastern Economic Review

תאנין למד משפטים באוניברסיטת תמאסאט וסיים את לימודיו בשנת 1948. לאחר מכן המשיך בלימודי משפטים בבית הספר לכלכלה של לונדון (London School of Economics). הוא סיים את לימודיו בשנת 1953, ובשנת 1958 התקבל ללשכת עורכי הדין של בגריי'ס אין (Gray's Inn).

בבריטניה פגש תהאנין את קרן אנדרסן, ילידת דנמרק, עמה נישא. לשניים נולדו חמישה ילדים.

 קריירה משפטית 
לאחר שובו של תאנין לתאילנד בשנת 1954, הוא החל לעבוד במשרד המשפטים ומונה לשופט עמית. הוא התקדם במהירות ובסופו של דבר מונה לנשיא בית המשפט העליון של תאילנד. בנוסף, לימד משפטים באוניברסיטת תמאסאט, באוניברסיטת צ'ולונגונגקורן ובאגודת לשכת עורכי הדין של תאילנד. בשנת 1972 מונה לפרופסור חבר בפקולטה למסחר וחשבונאות באוניברסיטת צ'ולאלונגקורן.

כפעילות נוספת, פרסם ספרים שהזהירו מפני הסכנות של הקומוניזם.

לאחר ההתקוממות הדמוקרטית נגד הדיקטטורה הצבאית בשנת 1973, היה תאנין חבר באספה המחוקקת הזמנית שמונתה על ידי המלך. הוא הצטרף לתנועת נאוואפון (Nawaphon), תנועה אנטי-קומוניסטית קיצונית מהימין.

הוא הנחה תוכנית טלוויזיה שבה תקף את הקומוניזם, את תנועת הסטודנטים ואת הפוליטיקאים הפרוגרסיביים.

 בראשות הממשלה 
שמאל|ממוזער| ראש הממשלה תאנין עם שגריר ארצות הברית צ'ארלס ס. וויטהאוס ב-1976
לאחר הטבח באוניברסיטת תמאסאט ב-6 באוקטובר 1976, הופל ראש הממשלה הנבחר באופן דמוקרטי, סני פראמוט', בהפיכה צבאית בהובלת האדמירל סנגאט צ'אלוריו. יומיים לאחר מכן, מינה המלך בהומיבול אדוליידג' את תאנין, שנחשב למועדף עליו, לראש ממשלה זמני.

תאנין התעקש לבחור בעצמו את חברי ממשלתו ודחה את רוב המועמדים שהוצעו על ידי החונטה הצבאית. הצבא קיבל לידיו רק את תפקידי סגן ראש הממשלה וסגן שר ההגנה. ממשלתו של תאנין הייתה הראשונה בתאילנד שבה כיהנו מספר נשים בתפקידי שרים, ובהן וימולסירי צ'אמנארנוואט' ולורסאקד'י סמפטיסירי.

תהאנין נתפס כאדם ישר ואינטליגנטי, אך גם כאידאולוג קיצוני מבחינה פוליטית. לאחר כניסתו לתפקיד, שלח כוחות מיוחדים של המשטרה לפשיטה על חנויות ספרים המזוהות עם הזרם הליברלי, והורה על החרמתם ושריפתם של כ-45,000 ספרים, כולל יצירות מאת תומאס מור, ג'ורג' אורוול ומקסים גורקי.

תהאנין הודיע כי תאילנד תוכל לשוב לשלטון דמוקרטי רק לאחר 12 שנים. הפרלמנט פורק וכל המפלגות הפוליטיות הוצאו מחוץ לחוק. דיכוי האיגודים המקצועיים, תנועות הסטודנטים הפרוגרסיביות וארגוני החקלאים הוביל פעילים רבים להצטרף למחתרת של המפלגה הקומוניסטית של תאילנד. במקום להחליש את הקומוניסטים, מהלכיו של תאנין הגבירו את מאבקם המזוין נגד הממשלה.

במקביל, היה תהאנין לראש ממשלת תאילנד הראשון שמינה נשים לממשלתו.

במרץ 1977 ניסתה קבוצה של קציני צבא צעירים, שנודעה בשם "הטורקים הצעירים" והתעניינה בעניינים פוליטיים, להפיל את תאנין. ניסיון ההפיכה שלהם נכשל. עם זאת, ב-20 באוקטובר 1977 תפס האדמירל סנגאט צ'אלוריו שוב את השלטון ולחץ על תאנין להתפטר.

הצבא הצדיק את ההתערבות בכך שממשלתו של תאנין פיצלה את המדינה וכמעט שלא זכתה לתמיכה ציבורית, המצב הכלכלי הידרדר, ורוב הציבור התנגד להשעיה ממושכת כל כך של הדמוקרטיה.

 חבר מועצת המדינה 
המלך בומיבול אדוליאדיי מינה מיד את תאנין למועצת המדינה שלו. במהלך התפנות כס המלכות לאחר מותו של בומיבול ב-13 באוקטובר 2016, נשיא מועצת המדינה לשעבר, פרם טינסולאנונדה, כיהן כעוצר וראש המדינה הזמני. תאנין נכנס זמנית לתפקיד נשיא מועצת המדינה בתקופה זו. לאחר עלייתו של המלך וג'יראלונגקון לכס המלכות ב-1 בדצמבר 2016, חזר פרם לתפקידו הקודם, בעוד שתאנין לא מונה מחדש למועצת המדינה.

 פטירה 
קרייוויאצ'יאן נפטר ב-23 בפברואר 2025, בגיל 97.

 הוקרה 
פרופסור אמריטוס תהאנין קריוויאצ'יאן קיבל בשנת 1977 את דרגת המפקד העליון של מתנדבי ההגנה הטריטוריאלית.
 1994 – עיטור מסדר צ'ולה צ'ום קלאו הרם, דרגה ראשונה (P.C.) (האגף הקדמי).
 1978 – עיטור מסדר הפיל הלבן הנעלה ביותר, הדרגה הגבוהה ביותר, אביר הצלב הגדול (KGE).
 1977 – עיטור מסדר הכתר של תאילנד האציל ביותר, הדרגה הגבוהה ביותר, גרנד קורדון (M.W.M.).
 2018 – מדליית דושדי מאלה, תג האמנויות והמדעים (R.D.M.(S.)) במשפטים.
 1977 – מדליית שירות הגבול (B.C.D.).
 1977 – מדליית הכבוד של הצופים, דרגה ראשונה.
 1979 – מדליית רטנה פורן של המלך ראמה התשיעי, דרגה שנייה (Ph.P.R.2).

 ראו גם 
 ראש ממשלת תאילנד

קישורים חיצוניים



 הערות שוליים 

קטגוריה:מנהיגים שהודחו במהפכה
קטגוריה:בוגרי בית הספר לכלכלה של לונדון
קטגוריה:ראשי ממשלת תאילנד
קטגוריה:תאילנדים שנולדו ב-1927
קטגוריה:תאילנדים שנפטרו ב-2025